kardosdrur/scandi-wiki huggingface dataset:
HSBC

HSBC Holdings er en britisk bankkoncern. Den har hovedkontor i London. Historien går tilbage til Hongkong and Shanghai Banking Corporation, en bank grundlagt af skotten Thomas Sutherland for at finansiere britisk handel i det fjerne østen i 1865.
Banken var med til at finansiere handelen med opium.

Den schweiziske lækage 
I februar 2015 dokumenterede en række samarbejdende medier (herunder The Guardian og Politiken) , hvordan HSBC's schweiziske filial systematisk rådgav private banking-kunder i skatteunddragelse. Dokumenterne var lækket til den franske stat i 2008, men blev først med offentliggørelserne kædet sammen med HSBC.

Eksterne henvisninger 

 HSBC

Henvisninger 

Banker fra Storbritannien
Etableret i 1865
Enheder involveret i den amerikanske hus-boble
Selskaber noteret på Euronext exchanges
Virksomheder i London
Philip Roth

Philip Milton Roth (født 19. marts 1933 i Newark, New Jersey, død 22. maj 2018) var en amerikansk romanforfatter af galicisk-jødisk baggrund. Han fik tidligt litterær berømmelse med sin debutbog Goodbye, Columbus fra 1959 (dansk: Farvel, Columbus, oversat 1965 af Elsa Gress).

Hans mest populære roman er Portnoy's Complaint fra 1969 (dansk: Portnoys genvordigheder, oversat 1969 af Arne Herløv Petersen). I 1997 vandt han Pulitzerprisen for romanen American Pastoral (dansk: Amerikansk pastorale, oversat 1999 af Peter Rønnov-Jessen).

Philip Roths seneste danske udgivelse er romanen Exit genfærd fra efteråret 2008, oversat fra den amerikanske originaludgave Exit Ghost.

Romanforfattere fra USA
Engelsksprogede forfattere
Jøder fra USA
Personer fra New Jersey
Bank of England

Bank of England er Storbritanniens centralbank. Den ligger i Threadneedle Street i City of London, og kaldes ofte The Old Lady of Threadneedle Street eller bare The Old Lady. Den blev grundlagt i 1694 for at fungere som regeringens bank. 

Banken udfører en centralbanks normale funktioner, det vil sige stabilisering af prisniveauet, at yde støtte til regeringens økonomiske politik, at stabilisere vekslingskursen for britiske pund og at kontrollere guldreserven og statlige aktieposter. Den styres under Bank of England–loven af 1998, som erstatter tidligere love om centralbanken. I og med denne nye lov mistede den ansvaret for regulering af og kontrol med landets banker, som blev overført til Financial Services Authority.

Bank of England har monopol på at udstede sedler i England og Wales. I Nordirland og Skotland findes der egne banker som udsteder sedler, men disse må garanteres med tilsvarende indskud i Bank of England. 

Centralbankdirektøren er Mark Carney, der forlod sin stilling som direktør for Bank of Canada for at overtage embedet ved Bank of England 1. juni 2013, efter Sir Mervyn Allister King, der havde bestredet posten siden 30. juni 2003. 

Bygningen er fredet (grade I).

Undergrundstationen Bank er opkaldt efter banken, og har en indgang som er bygget ind i banken. 

Siden Storbritannien blev medlem af EU, er også centralbanken medlem af ESCB – Det Europæiske System af Centralbanker og eurosamarbejdet. På denne måde har banken indflydelse på pengepolitikken og den økonomiske politik både i Storbritannien og i EU.

Eksterne henvisninger 
 Officielle hjemmeside

Britiske myndigheder
Storbritanniens økonomi
Bygninger, konstruktioner og anlæg i London
Centralbanker
Etableret i 1694
Monopolvirksomheder
SVT 1

SVT 1 er Sveriges Televisions hovedkanal.

Historie

1956-1969: Radiotjänst TV og Sveriges Radio TV 
Da kanalen startede i 1956 fik den navnet Radiotjänst TV. Senere ændrede man navnet til Sveriges Radio TV.

1969-1987: TV1 
I 1969 blev det bestemt at man skulle have en ny tv-kanal i Sverige. Det resulterede i at TV2 startede 5. december 1969. Da ændrede Sveriges Radio TV navn til TV1.

1987-1996: Kanal 1 
1. juli 1987 ændrede kanalen navn fra TV1 til Kanal 1. Samtidig blev kanalen "rigskanalen" og viste programmer produceret i Stockholm, mens TV 2 blev "Sverigeskanalen" og viste programmer produceret i Sverige udenfor Stockholm.

1996: SVT 1 
I 1996 skiftede kanalen navn til dagens SVT 1, samtidig ophørte det, at man kun sendte programmer produceret i Stockholm.

15. januar 2001 blev der gennemført en omfattende programomlægning da SVT 1 fik de bredeste programmer som havde flest seere, mens SVT 2 blev lidt smallere. Dette indebar at Sveriges største nyhedsprogram, Rapport 19.30, blev flyttet til SVT 1, mens det mer fordybende Aktuellt 21.00 blev flyttet til SVT 2. For SVT 1 var omlægningen vellykket, og kanalen har siden det hvert så godt som lige så stor som TV4, som i tiden før omlægningen var Sveriges største kanal.

Tv-kanaler fra Sverige
Etableret i 1956
Sveriges Television
Hiltpoltstein

Hiltpoltstein er en købstad (markt) i Landkreis Forchheim i Regierungsbezirk Oberfranken i den tyske delstat Bayern.Den er en del af Verwaltungsgemeinschaft Gräfenberg. Kommunen ligger omkring 25 kilometer nordøst for Nürnberg.

Geografi 
Hiltpoltstein ligger nedenfor en højslette i Fränkische Schweiz. Med en højde på over 500 moh. hører den til de højest beliggende byer i Landkreis Forchheim. Nabokommuner er Obertrubach, Gräfenberg, Betzenstein og Simmelsdorf. Bybilledet er præget af den ovenfor liggende Burg Hiltpoltstein. I kommunens område ligger bjerget Silberecke, der med 602 moh. er det højeste punkt i Landkreises Forchheim.

Bydele, landsbyer og bebyggelser 
 Almos
 Erlastrut
 Görbitz
 Göring
 Großenohe
 Hiltpoltstein
 Kappel
 Kemmathen
 Möchs
 Schoßaritz
 Spießmühle
 Wölfersdorf

Fränkische Schweiz
Enron

Enron Creditors Recovery Corporation (tidligere Enron Corporation) var et amerikansk energiselskab med hovedkontor i Houston, Texas, der gik konkurs i 2001. Enron Creditors Recovery Corporation havde til formål at forestå afviklingen af den tilbageværende del af den oprindelige Enron Corporation.

Før konkursen i slutningen af 2001 havde Enron omkring 22.000 ansatte og var et af verdens største virksomheder inden for elektricitets- og naturgasdistribution samt papirproduktion og kommunikationsvirksomhed med en omsætning på 111 mia. US$ i 2000. Finansmagasinet Fortune betegnede seks år i træk Enron som "Amerikas mest innovative selskab". I 2008 har afviklingskonstruktionen Enron Creditors Recovery Corporation blot omkring 40 ansatte.

Enron opnåede vanære i slutningen af 2001, efter at det blev afdækket, at virksomhedens bogførte finansielle resultater var opnået gennem institutionaliseret, systematisk og kreativt planlagt regnskabssvindel. Enrons eftermæle har været at blive kendt som et symbol på bedrageri og korruption i erhvervslivet.

Se også 
 IT Factory – Et dansk IT-selskab, hvis sammenbrud bar mange lighedspunkter med Enron.

Eksterne henvisninger 

 Enron Creditors Recovery Corporation – officiel website  

Houston
Energivirksomheder fra USA
Pipeline

Pipeline har flere betydninger:
 Rørledning
 Pipeline (datalogi)
SVT 2

SVT 2 er en søsterkanal til Sveriges Televisions hovedkanal SVT 1.

Tv-kanaler fra Sverige
Etableret i 1969
Sveriges Television
Radio:ACTIVE

Radio:ACTIVE er det 4. studiealbum udgivet af det engelske pop-rock-band McFly.

Spor (The Mail On Sunday-udgave) 
Do Ya (2:53)
Falling In Love (4:26)
Everybody Knows (3:15)
Smile (3:18)
One For The Radio (3:06)
POV (3:53)
Corrupted (3:39)
The Heart Never Lies (3:26)
Going Through The Motions (3:25)
The Last Song (4:51)

Spor (DELUXE-udgave) 
 Lies (3:46)
 One For The Radio (3:06)
 Everybody Knows (3:15)
 Do Ya (2:53)
 Falling In Love (4:26)
 POV (3:53)
 Corrupted (3:39)
 Smile (3:18)
 The End (3:43)
 Going Through The Motions (3:25)
 Down Goes Another One (4:15)
 Only The Strong Survive (3:34)
 The Last Song (4:51)

Singler 
One For The Radio, udgivet 14. juli 2008
Lies, udgivet 15. sebtember 2008
Do Ya/Stay With Me, udkommer 14. november 2008

Album fra 2008
McFly-album
Lough Neagh

Lough Neagh (irsk: Loch Neathach) er den største indsø på de britiske øer. Den er cirka 30 km lang og 15 km bred, og har et areal på 388 km². Dette gør den til den tredjestørste indsø i Vesteuropa, efter Genevesøen og Bodensøen. 

Den gennemsnitlige dybde er på 9 m, på det dybeste 25 m. Den ligger i Nordirland, 30 km vest for Belfast.

Den vigtigste vandtilførsel er fra floden Bann, som også fortsætter ud fra Lough Neagh. 

Storbritanniens geografi
Søer i Storbritannien
Michael G. Wilson

Michael Gregg Wilson, OBE (født 1942) er en amerikansk filmproducent og manuskriptforfatter og søn af Dana Broccoli (født Natol) og Lewis Wilson. Han er stedsøn til Albert R. Broccoli.

Eksterne henvisninger 
 

Filmproducere fra USA
Manuskriptforfattere fra USA
Personer tildelt Order of the British Empire
Personer fra New York City
Tannin

Tannin eller garvesyre er et sammenstrækkende og stoppende bittert plantepolyfenol. Det enten gennemsyrer, binder eller sammentrækker proteiner. 
Den sammentrækkende effekt er det, som får det til at føles tørt og stramt i munden efter man har drukket rødvin eller spist umoden frugt. Man garver dyreskind til læder med garvesyre, men garvning er benævnelsen for alle de forskellige former for behandling med polyfenoler der indeholder nok hydroxyler (eller andre kemikalier såsom carboxyler) til at forme stærke kæder af komplekser med proteiner eller andre makromolekyler. Garvesyrer er ikke forligelige med alkalier, gelatiner, tunge metaller, jern, kalkvand (calciumhydroxid), metalliske salte, stærkt oxiderende stoffer og zink sulfater. 

En udbredt misforståelse er at alle te-typer indeholder garvesyre. Der er i nogle tilfælde ikke tale om garvesyre men flavonoider, altså antioxidanter fra frugt og grønt.

Syrer
Rø Kirke

Rø Kirke ligger i Rø på Bornholm.

Den nuværende kirke fra 1888 erstatter en romansk kirke, som blev revet ned i 1887, da man anså den for at være så forfalden, at den ikke stod til at redde.

Referencer 
 Danmarks Kirker VII, Bornholm, s.363-381, Nationalmuseet og G.E.C. Gads Forlag 1954
 De danske Kirker, redigeret af Erik Horskjær. Bind 19, Bornholm Færøerne Grønland, s.88-91. G.E.C. Gads Forlag, 1970.

Eksterne kilder og henvisninger 

 Rø Kirke hos KortTilKirken.dk
 Rø Kirke hos danmarkskirker.natmus.dk (Danmarks Kirker, Nationalmuseet)

Kirker i Bornholms Regionskommune
Kirker i Københavns Stift
Italo Calvino

Italo Calvino (født 15. oktober 1923, død 19. september 1985) var en italiensk forfatter af romaner og noveller. På dansk findes bl.a. hans romaner Hvis en vinternat en rejsende og De usynlige byer.

Biografi 
Italo Calvino blev født på Cuba den 15. oktober 1923 af italienske forældre. Han var søn af en agronom fra Sanremo og senere direktør af den botaniske have i der, Mario Calvino, og botanikprofessor på universitet i Pavia, Eva Mamelli. To år efter hans fødsel rejste hans familie tilbage til Italien, hvor de bosatte sig i Sanremo.

I 1941 begyndte Calvino at studere botanik på universitet i Torino, men satte studiet på pause efter Mussolinis fald, hvor han sluttede sig til modstandsbevægelsen i 1943.

Efter befrielsen skiftede Calvino til litterære studier, og i 1947 tog han  embedseksamen. Samme år begyndte han at arbejde for forlaget Einaudi i Torino, hvor han også udgav sin første roman, Il sentiero dei nidi di ragno.

I 1959 var han og Elio Vittorini med til at oprette litteraturtidsskriftet Il Menabò (it:), som Calvino var med til at redigere til Vittorinis død i 1966.

Fra 1960'erne til hans død i 1985 boede han skiftevis i Paris og Rom. Han døde den 19. september 1985 i en alder af 61 år af en hjerneblødning.

Værker på dansk 
 Klatrebaronen, 1959 og 1999 (Il barone rampante, 1957)
 De usynlige byer, 1985 og 2000 (Le città invisibili, 1972)
 Hr. Palomar, 1996 (Palomar, 1983)
 Hvis en vinternat en rejsende, 1999. (Se una notte d'inverno un viaggiatore, 1979)
 Marcovaldo, 2004 (Marcovaldo, 1963)
 De kosmikomiske historier, 2011 (Le cosmicomiche, 1965)

Referencer

Eksterne henvisninger 

Romanforfattere fra Italien
Novelleforfattere fra Italien
Italienere i 1900-tallet
Roberta Bondar

Roberta Lynn Bondar (født 4. december 1945) er en canadisk neurolog, der blev den første kvindelige canadiske astronaut, da hun medvirkede i NASAs STS-42-mission, der løb af stabelen i slutningen af januar 1992.

Astronauter fra Canada
Læger fra Canada
Tysk-canadiere
Günther Beckstein

Günther Beckstein (født 23. november 1943 i Hersbruck, Bayern, Tyskland) er en tysk politiker, der repræsenterer CSU, og som fra 9. oktober 2007 til oktober 2008 var ministerpræsident i delstaten Bayern.

Beckstein blev student i Nürnberg i 1962 og blev i 1975 ph.d. i jura fra Friedrich-Alexander-Universität Erlangen-Nürnberg og arbejdede som advokat fra 1971 til 1978. 

Hans politiske karriere begyndte som lokalformand for CSU/CDU's ungdomsorganisation Junge Union 1973-1978. I 1974 blev han medlem af Bayerns landdag, og i 1988 blev han delstatens viceindenrigsminister. Han overtog posten som indenrigsminister fra Edmund Stoiber i 1993. I 2001 blev han valgt til viceministerpræsident. I 2005 opnåede han valg til Bundestag, men opgav pladsen, idet han hellere ville fortsætte som bayersk politiker. Efter at Edmund Stoiber i januar 2007 annoncerede, at han ville trække sig som ministerpræsident i efteråret, blev Beckstein valgt som hans afløser efter et kampvalg mod Erwin Huber. 9. oktober valgte landdagen ham som ny ministerpræsident.

Ministerpræsidenter fra Tyskland
Politikere fra CSU
Personer fra Bayern
Museum for Legetøj og Automatik

Museum for Legetøj og Automatik (Museu de Joguets i Autòmats) er et museum i Verdú ved Lleida i den vestlige del af Catalonien (Spanien), ca. 100 km vest for Barcelona. Museet er specialiseret i legetøj, herunder specielt legetøj med indbygget automatik til bevægelse m.m. Museet, der omfatter en samling på mere end tusinde objekter, er placeret i en bygning med en imponerende og spektakulær arkitektur, der gør det til et af de mest usædvanlige museer af sin art.

Museet er indrettet i en gammel bygning kendt kom Cal Jan, der oprindelig er opført i det 15. århundrede. Bygningen ligger i Verdús centrum, og den er fra 1999 transformeret til et museum med udstillinger i tre etager med et samlet udstillingsareal på mere end 2.000 m².

Eksterne links 
 Museu de Joguets i Autòmats – officiel website 

Museer i Spanien
Catalonien
Automatik
Museer etableret i 2004
Ophørt i 2013
Stilhedens Hav (roman)

Stilhedens hav er en roman skrevet af Søren Jessen og udgivet i 2000. Den handler om en pige kaldet Sofie, der har en lillebror der hedder Jens. Hun er 14 år og har en hobby med at studere stjerner. Hun er for nylig flyttet ind i et nyt hus og de har en nabo som virker ret mystisk. De har også nogle andre venner fra vejen: Birde og Poul. De spiser tit middag med dem. Sofie har en ven der hedder Katrine. Katrine har en kat som hedder Misse. Sofies mystiske nabo hedder hr. Hansen og han har en hund som hedder King. 

Romaner fra Danmark
Litteratur i 2000
Sandhedens Time

Sandhedens Time er den danske version af det amerikanske tv-show The Moment of Truth. I Danmark sendtes det på TV3 fra 2008 til 2009, mens den amerikanske version sendes på FOX. Programmet varer en time inkl. reklamepauser, og har 1-3 deltagere pr. episode. Studieværten var Lars Hjortshøj.

Format 
Deltageren har før optagelserne besvaret over 50 spørgsmål gennem en polygraf, hvoraf 21 er udvalgt til selve spillet. Under spillet stilles deltageren gradvist spørgsmålene, uden at kende resultatet af polygraftesten, og skal svare rigtigt for at komme videre. Deltageren kan stoppe mellem hvert spørgsmål og få de penge der hidtil er vundet på rangstien. Svarer deltageren derimod forkert går han/hun derfra uden gevinst (dog er man minimum sikret det laveste mulige beløb hvis man har svaret på alle de spørgsmål som er kravet for at vinde det). Foran deltageren er et panel af eventuelle kærester, venner og familiemedlemmer, der har mulighed for én gang at trykke på en alarm, der medfører at deltagere ikke skal svare på det aktuelle spørgsmål, der i stedet erstattes af et nyt. Præmiesummen afgøres ud fra en rangstige:
 Når de første seks spørgsmål er besvaret, kan deltageren gå med DKK 10.000,00 (amr. ver. $10.000,00)
 Når de efterfølgende fem er besvaret, kan deltageren gå med DKK 25.000,00 (efter besvarelse DKK 250.000,00 (amr. ver. $250.000,00)
 De følgende to giver efter besvarelse DKK 350.000,00 (amr. ver. $350.000,00)
 Det sidste giver ved korrekt svar en halv million kroner (amr. ver. $500.000,00)

Kontrovers 
Femte episode af den amerikanske version var angiveligt tæt på, at blive annulleret pga. afsnittets kontroversielle indhold.

Referencer 

TV3-programmer
Gameshows fra Danmark
Danske tv-serier fra 2000'erne
Circus (Britney Spears-album)

Circus er det sjette studiealbum af den amerikanske popsangerinde Britney Spears, der blev udgivet den 28. november 2008 på Jive Records. Spears beskrev albummet, der inkorporer pop og dance-pop-stilarter, som "en smule lysere" end hendes forrige studiealbum, Blackout (2007). En bred vifte af forskellige producere bidrog til albummet, heriblandt Bloodshy & Avant og Danja. Albummet blev indspillet i 2008, efter et år med meget medieomtale af Spears' personlige problemer i 2007. Det kulminerede i 2008 i da retten i Los Angeles besluttede at faren Jamie Spears skulle gøres til hendes midlertidige værge.

Ved udgivelsen modtog Circus overvejende gode anmeldelser fra musikkritikere, der noterede sig ligheder til tekstindholdet i Blackout. Albummet debuterede på førstepladsen i USA, med 505.000 solgte eksemplarer i den første uge. Circus blev Britney Spears' bedst sælgende album siden In the Zone (2003), med over 4,5 millioner eksemplarer på verdensplan. Spears påbegyndte hendes femte turné The Circus Starring Britney Spears for at promovere albummet. Under den australske del af turnéen blev Britney Spears anklaget for at mime. Hun deltog yderligere i adskille tv-udsendelser.

Fire officielle singler blev udgivet fra albummet. Førstesinglen "Womanizer", blev et internationalt hit og slog rekorden for længste spring til nummer ét på Billboard Hot 100 i USA, efter at have debuteret som nummer 96 på hitlisten. Sangen blev Spears' bedst sælgende single i USA siden hendes debutsingle "...Baby One More Time". Den anden single "Circus" debuterede på tredjepladsen i USA. "If U Seek Amy" blev udgivet som albummets tredje single, og var kontroversiel for dens tvetydige tekst. Den opnåede en nittendeplads på hitlisten i USA. Circus blev dermed Spears' andet album siden ...Baby One More Time (1999) til at afføde to top 10 hits og tre top 20 hits. Det var også hendes første album til at afføde to top 5 hits. "Womaizer" blev nomineret til en Grammy Award for bedste dance-indspilning, men tabte til Lady Gagas "Poker Face".

Spor

Udgivelseshistorik 
 Europa: 28. november 2008
 Sydafrika og New Zealand: 29. november 2008
 Storbritannien: 1. december 2008
 Canada, Amerika, Mexico: 2. december 2008 (Britney Spears's 27 års fødselsdag)
 Danmark: 2. december 2008

Kilder 

Britney Spears-album
Album fra 2008
Cocktailkirsebær

Cocktailkirsebær eller cocktailbær er kirsebær i en maraschino/sukkerlage. De kan erstattes af syntetiske "bær" lavet af sukker, glukose, smagsstof, farvestof og gelatine. Anvendes stivelse i stedet for gelatine bliver cocktailbærret mere sejt. Cocktailbær fremstilles i forskellige farver; gule, grønne og blå. De røde bær er de almindelige, fordi de skal ligne kirsebær.

Drinks
Fuglekirsebær
Igensdorf

Igensdorf er en købstad (markt) i Landkreis Forchheim i Regierungsbezirk Oberfranken i den tyske delstat Bayern.

Geografi 
Kommunen ligger ved udkanten af Fränkische Alb og er præget af slyngede dale fra floderne Schwabach, Lillach og Rüsselbækken. Højeste punkt er Hetzles med mit 549 moh. , Eberhardsberg med Teufelstisch på 533 moh. og Mitteldorfer Berg på 507 moh. Laveste punkt er området ved rensningsanlægget Obere Schwabach med ca. 314 moh.

Nabokommuner er (med uret fra nord):
Gräfenberg, Weißenohe, Schnaittach, Eckental, Kleinsendelbach, Neunkirchen am Brand, Hetzles, Kunreuth

Bydele, landsbyer og bebyggelser

Eksterne henvisninger 
 
 Om St. Georgskirche
 Bykort
Abraham Van Helsing

Abraham Van Helsing var navnet på en af de to hovedpersoner i Bram Stokers roman Dracula (1897). Han er i bogen en skarpsindig akademiker, der gennemskuer, at Grev Dracula er vampyr, og sammen med en flok yngre mænd jager blodsugeren fra England til hans slot i Transsylvanien.

Van Helsing har også fundet vej til filmens verden, fx i Peter Cushings heroiske fortolkning af rollen som Van Helsing i Terence Fishers film Dracula (1958) og den amerikanske actionfilm Van Helsing fra 2004 med Hugh Jackman og Kate Beckinsale i historien om bekæmpelsen af Grev Dracula, The Wolfman og Frankensteins monster. I 2004-filmen er fornavnet dog ændret til Gabriel.

Eksterne henvisninger 
 

Litterære personer
William Freeman Vilas

William Freeman Vilas (født 9. juli 1840 i Chelsea, Vermont, død 28. august 1908 i Madison, Wisconsin) var en amerikansk demokratisk politiker. Han var USA's postminister 1885-1888 og indenrigsminister 1888-1889. Han repræsenterede delstaten Wisconsin i USA's senat 1891-1897.

Vilas flyttede i 1851 til Madison med sine forældre. Han aflagde i 1858 sin grundeksamen ved University of Wisconsin og i 1860 juristeksamen ved New York State Normal School (nu University at Albany, SUNY) i Albany, New York. Han deltog i den amerikanske borgerkrig i nordstaternes hær først som kaptajn og siden som oberstløjtnant. Efter krigen arbejdede han som professor i jura ved University of Wisconsin-Madison.

USA's præsident Grover Cleveland udnævnte Vilas i 1885 til postminister. USA's indenrigsminister Lucius Quintus Cincinnatus Lamar afgik i 1888 for at tiltræde som dommer ved USA's højesteret. Vilas tiltrådte 16. januar 1888 som ny indenrigsminister. Han blev efterfulgt følgende år af John Willock Noble.

Vilas grav findes på Forest Hill Cemetery i Madison.

Eksterne links 
 Biographical Directory of the United States Congress
 William Freeman Vilas  på Dictionary of Wisconsin History
 Political Graveyard
 

Medlemmer af Senatet i USA
Personer fra Vermont
Hakuna Matata

Hakuna Matata er swahili og betyder «ingen bekymringer» eller «intet problem». Frasen er kendt fra flere moderne kulturelle sammenhænge, specielt i filmen Løvernes Konge, hvor den anvendes af Timon og Pumba. Det bruges særlig i sangen "Hakuna matata".

I 1980 gjorde det kenyanske band Them Mushrooms sig bemærket med sangen «Jambo Bwana», hvor Hakuna Matata siges op til flere gange.

Ord og vendinger